ФК Шахцёр-2 (Петрыкаў)

«Шахцёр-2» — беларускі футбольны клуб з Петрыкава, заснаваны ў 2020 годзе. У цяперашні час выступае ў Першай лізе чэмпіянату Беларусі.

 Гісторыя 
У снежні 2019 года стала вядома, што салігорскі «Шахцёр» плануе заявіць даччыную каманду ў Другую лігу. У студзені 2020 года галоўным трэнерам новай каманды стаў Сяргей Нікіфарэнка, які раней працаваў у структуры салігорскага клуба. Склад фарм-клуба ўтварылі ў асноўным былыя рэзервісты салігорскага «Шахцёра», таксама былі запрошаны і іншыя вопытныя ігракі. Некаторы час каманда рыхтавалася да новага сезона ў Салігорску, а ў сакавіку 2020 года быў адкрыты новы стадыён «Прыпяць» у Петрыкаве.

«Шахцёр» адразу стаў адным з фаварытаў Другой лігі. Скончыўшы першую частку Другой лігі 2020 на другім месцы пасля магілёўскага «Дняпра», «Шахцёр» упэўнена прайшоў фінальную частку і заняў другое выніковае месца, якое дазволіла выйсці ў Першую лігу. У сезоне 2021 у Першай лізе петрыкаўскі «Шахцёр» заставаўся фарм-клубам салігорскага, аднак камплектаваўся не толькі салігорскімі, але і іншымі, пераважна маладымі ігракамі. Каманда нестабільна правяла сезон, чаргуючы паспяховыя адрэзкі з правальнымі, у выніку фінішавала ў сярэдзіне, на 7-м месцы з 12.

У сезоне 2022 «Шахцёр» хутка апынуўся сярод лідараў турніру, значны час ішоў на першым месцы. Каманда ўпэўнена змагалася з аўтсайдарамі, дзе нярэдка перамагала з разгромным лікам, аднак матчы з асноўнымі канкурэнтамі атрымоўваліся горш. У верасні 2022 года АБФФ афіцыйна паведаміла, што «Шахцёр» як фарм-клуб не мае права падняцца ў Вышэйшую лігу, пасля чаго петрыкаўская каманда прапусціла наперад асноўных канкурэнтаў і фінішавала на трэцім месцы.

У пачатку 2023 года шмат ігракоў петрыкаўчан далучыліся да асноўнай каманды салігорскага «Шахцёра», як і галоўны трэнер Станіслаў Сувораў. Склад быў амаль поўнасцю абноўлены, яго склалі выключна салігорскія выхаванцы з дубля і юнацкіх каманд, новым трэнерам стаў Сяргей Лушчан, які раней працаваў з юнакамі салігорцаў. Новая каманда ўжо не магла змагацца за высокія месцы і апынулася ў канцы табліцы. Пад канец сезона вынікі сталі паляпшацца, але «Шахцёр» не здолеў узняцца вышэй за 16-е месца з 17.

У пачатку 2024 года першынство дублёраў было вырашана расфарміраваць, а дублюючы склад салігорскага клуба адправіўся выступаць у петрыкаўскі клуб, які па выніку стаў называцца «Шахцёр-2».

 Цяперашні склад 
Станам на жнівень 2024 года.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 Трэнерскі штаб 
  Дзмітрый Данілевіч (нар. 1992) — галоўны трэнер
  Ігар Гарэлаў (нар. 1972) — старшы трэнер
  Аляксей Хадневіч (нар. 1987) — трэнер
  Радзівон Жук (нар. 1983) — трэнер брамнікаў

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі2020  Другая — Б (Д3)  2  20  16  1  3  80–16  49   Выхад у фінальны этап Фінальны этап (Д3) 2  10  6  1  3  24–10  19  15px Выхад у Першую лігу 2021  Першая (Д2)  7  33  13  7  13  50–56  46  2022  Першая (Д2)  3  24  13  6  5  69–20  45  2023  Першая (Д2)  16  32  6  4  22  33–72  22 

 Галоўныя трэнеры 
 Сяргей Нікіфарэнка (студзень 2020 — студзень 2022)
 Станіслаў Сувораў (студзень — снежань 2022)
 Сяргей Лушчан (студзень — снежань 2023)
 Дзмітрый Данілевіч (з сакавіка 2024)

 Крыніцы 

 Спасылкі 


Шахцёр Петрыкаў

Катэгорыя:2020 год у Беларусі